Diari Oficial de la Generalitat Valenciana


Sumari del DOGV 8529, del 15-04-2019 (2019/3578)

RESOLUCIÓ de 8 d'abril de 2019, del director gerent del Consorci Hospital General Universitari de València (CHGUV), per la qual es convoca borsa d'ocupació temporal de la categoria de logopeda (BET/03 /19).
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8529

Data del DOGV
:   15-04-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/3578


Data del document
:   08-04-2019

Organisme emissor
:   Consorci Hospital General Universitari de València

Tipus de document
:   Resolució

Descriptors 

:   * concurs administratiu

RESOLUCIÓ de 8 d'abril de 2019, del director gerent del Consorci Hospital General Universitari de València (CHGUV), per la qual es convoca borsa d'ocupació temporal de la categoria de logopeda (BET/03 /19). [2019/3578]  
De conformitat amb les normes reguladores per a la contractació de duració determinada i la millora d'ocupació aprovades per la Resolució de 15 de juny de 2016, del director gerent del CHGUV (DOGV 7811, de data 22.06.2016), seguint el que s'ha disposat en els articles 10.2 i 11 de les normes indicades i fent ús de les atribucions incloses en l'apartat segon, punt 10, de l'Acord de 12 de desembre de 2003, del Consell de Govern i del president del Consell, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València, resolc convocar la borsa d'ocupació temporal de la categoria de logopeda del CHGUV, de conformitat amb el que s'ha disposat en les normes esmentades i en les bases següents:  
  
1. Objecte  
La convocatòria té com a objecte constituir la borsa d'ocupació temporal de la categoria de logopeda del CHGUV (BET/03/19).  
  
2. Requisits  
Per a formar part de les borses s'han de reunir i acreditar els requisits següents:  
a) Estar en possessió de la titulació de graduat/ada o diplomat/ada en Logopèdia.  
b) Posseir l'aptitud psicofísica i funcional necessària per a l'exercici de les funcions pròpies de la plaça i categoria a què s'opta.  
c) No haver sigut separat/ada mitjançant expedient disciplinari del servei de qualsevol administració pública o servei de salut, ni estar inhabilitat/ada per a l'exercici de funcions públiques ni, si és el cas, per a l'exercici de la corresponent professió.  
d) Complir els altres requisits i obligacions establits en l'article 3 de les normes reguladores per a la contractació de duració determinada i la millora d'ocupació aprovades per la Resolució de 15 de juny de 2016, del director gerent del CHGUV; tot això, sense perjudici de la resta d'obligacions pròpies de la relació laboral.  
El requisits han de complir-se l'últim dia del termini de presentació de sol·licituds i mantindre's durant tot el temps de permanència en la corresponent borsa.  
  
3. Sol·licituds, termini i documentació necessària  
3.1. Sol·licituds i documentació adjunta  
Les sol·licituds de participació, de conformitat amb el model que es recull en l'annex adjunt, degudament omplides, han d'anar acompanyades de la documentació acreditativa dels mèrits que es pretenga fer valdre (original o fotocòpia degudament compulsada per l'anvers i el revers), d'acord amb el barem establit en la base 11.1 de les normes reguladores del procediment, exceptuant-ne l'apartat 11.1.B) del barem de mèrits, que seran acreditats i valorats d'ofici, si és el cas.  
  
La comissió de valoració, que només podrà valorar la documentació degudament acreditada i aportada dins del termini establit i en la forma escaient, podrà requerir qualsevol aclariment sobre aquesta. Quan el requeriment no siga atés, no serà valorat el mèrit corresponent. En cas que es constate l'existència d'inexactituds o falsedats, l'òrgan de gestió podrà excloure-les sense perjudici de les responsabilitats de qualsevol altre ordre que foren exigibles.  
3.2. Termini i lloc de presentació  
El termini per a presentar les sol·licituds serà d'un mes, a comptar des de l'endemà de la publicació de la present resolució en el Diari Oficial de la Generalitat Valenciana (DOGV), i finalitzarà el mateix dia del mes següent a aquell en què s'haja publicat. Si fora inhàbil, el termini finalitzarà el següent dia hàbil.  
Les sol·licituds emplenades i la seua documentació adjunta s'han de presentar preferentment en el Registre General del CHGUV (horari de 09.00 a 14.00, de dilluns a divendres) o, si no pot ser, a través de qualssevol de les formes possibles, de conformitat amb el que s'ha disposat en la Llei 39/2015, d'1 d'octubre, del procediment administratiu comú de les administracions públiques.  
En cas que s'opte per la presentació de la sol·licitud a través de les oficines de Correus, s'ha d'observa la forma prevista en l'article 31 del Reial decret 1829/1999, de 3 de desembre, pel qual s'aprova el reglament que regula la prestació de serveis postals. De manera que les sol·licituds s'han de presentar en sobre obert, i ha de constar en la capçalera dels documents, clarament, el nom de l'oficina, i també el lloc, data, hora i minut de la seua admissió; ja que si no es fa així, la seua data d'entrada serà la que consta en el Registre General del CHGUV. Els sobres han de dirigir-se a l'adreça postal següent: Consorci Hospital General Universitari de València, av. Tres Creus, 2, CP 46295.  
  
  
4. Procediment  
Finalitzat el termini de presentació de sol·licituds, la comissió de valoració avaluarà els mèrits acreditats d'acord amb el barem aplicable i seguidament publicarà la relació provisional, ordenada per puntuació. Aquesta relació s'haurà de fer pública en el tauler d'anuncis i en la pàgina web corporativa per un termini de 15 dies hàbils, a fi que els aspirants, si és el cas, presenten en el dit termini les al·legacions que consideren oportunes.  
Finalitzat el termini de presentació d'al·legacions i, si és el cas, resoltes aquests, les comissions de valoració publicaran en els mateixos mitjans la relació definitiva, que serà remesa com a proposta a l'òrgan competent per a la constitució de la borsa.  
  
5. Barem  
S'aplicarà el barem següent, establit en l'article 11.1 de les normes reguladores del procediment:  
A. Formació i experiència professional, fins a un màxim de 70 punts:  
a) Per cada mes complet treballat en institucions sanitàries públiques, tant de gestió directa com indirecta, en la mateixa categoria i, si és el cas, especialitat: 0,30 punts.  
b) Per cada mes complet treballat en institucions sanitàries públiques tant de gestió directa com indirecta, en categoria distinta i, si és el cas, especialitat: 0,15 punts.  
c) Formació en l'especialitat a què s'opta per la via de professional intern/a resident:  
- Especialitat amb programa formatiu de 2 anys: 14,4 punts.  
- Especialitat amb programa formatiu de 3 anys: 21,6 punts.  
- Especialitat amb programa formatiu de 4 anys: 28,8 punts.  
- Especialitat amb programa formatiu de 5 anys: 36 punts.  
A aquests efectes, es tindrà en compte la duració del programa formatiu per a l'especialitat en el moment d'aplicació del barem.  
B. Resultat obtingut en les proves selectives, fins a un màxim de 26 punts:  
Es valorarà la nota obtinguda en les últimes proves selectives convocades pel CHGUV en la categoria o especialitat de què es tracte, de conformitat amb l'escala següent:  
  
B.1) Nota del primer exercici:  
De 0,5 a 3,99: 2 punts.  
De 4 a 4,99: 4 punts.  
De 5 a 6,99: 6 punts.  
De 7 a 10: 8 punts.  
  
B.2) Nota del segon exercici:  
De 0,5 a 3,99: 3 punts.  
De 4 a 4,99: 6 punts.  
De 5 a 6,99: 12 punts.  
De 7 a 10: 18 punts.  
  
En el cas que es tracte d'exercici únic, s'aplicarà el barem següent:  
  
De 0,5 a 3,99: 5 punts.  
De 4 a 4,99: 10 punts.  
De 5 a 6,99: 18 punts.  
De 7 a 10: 26 punts.  
  
  
C. Coneixements de valencià:  
S'ha d'acreditar mitjançant l'aportació del certificat expedit per la Junta Qualificadora de Coneixements de Valencià, que es valorarà d'acord amb aquesta escala:  
Nivell oral - A2: 1,00 punts.  
Nivell elemental - B1: 2,00 punts.  
Nivell mitjà - C1: 3,00 punts.  
Nivell superior - C2: 4,00 punts.  
Es valorarà exclusivament el nivell més alt acreditat.  
  
Els empats en les puntuacions finals es resoldran a favor de l'aspirant amb major puntuació en l'apartat B del barem (resultat obtingut en les proves selectives). En cas que persistisca l'empat, es resoldrà per ordre alfabètic dels cognoms, seguint la lletra utilitzada en l'última oferta d'ocupació pública del CHGUV.  
La comissió només podrà valorar els mèrits obtinguts fins a la data de la publicació de la present resolució en el DOGV.  
  
6. Comissió avaluadora  
Per a la valoració dels mèrits es constituirà una comissió, de conformitat amb el que s'ha disposat en l'article 14 de les normes reguladores. Aquesta comissió s'haurà de fer pública en el tauler d'anuncis i en la pàgina web corporativa.  
  
7. Normativa aplicable  
La present convocatòria i les borses que es constituïsquen es regiran per la Resolució de 15 de juny de 2016, del director gerent, d'aprovació de les normes reguladores per a la contractació de duració determinada i la millora d'ocupació. Tot això, sense perjudici de la resta de normes jurídiques que puguen ser-hi aplicables.  
  
8. Règim jurídic  
La relació laboral que es formalitze, si és el cas, es regirà per les clàusules del contracte de treball, pel que s'ha disposat en el conveni col·lectiu del personal laboral del CHGUV, per l'Estatut dels treballadors, i per la resta de normes aplicables.  
  
9. Publicitat  
Per complir la disposició final primera de les normes reguladores del procediment, aquesta convocatòria serà objecte de publicació en el DOGV. La resta de resolucions i acords de l'òrgan de gestió o de les comissions de valoració es faran públics, de manera oficial, en el tauler d'anuncis de la Direcció de Recursos Humans del CHGUV, i, amb caràcter informatiu, es publicaran en la pàgina web corporativa.  
  
  
10. Recursos  
Contra aquesta convocatòria, que no esgota la via administrativa, es podrà interposar un recurs d'alçada davant la Presidència del CHGUV, dins del termini d'un mes des de l'endemà de la publicació, sense perjudici de la interposició de qualsevol altre recurs que es considere procedent, de conformitat amb el que s'ha disposat en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Transcorregut el mencionat termini sense que s'hi haja interposat cap recurs, aquesta resolució serà ferma amb caràcter general.  
  
València, 8 d'abril de 2019.- El director gerent del CHGUV: Enrique Ortega González.